**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**ZÁKON**

z ... 2023,

**ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších prepisov**

Národná rada Slovenskej republiky sa uzniesla na tomto zákone:

**Čl. I**

Zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení uznesenia Ústavného súdu Slovenskej republiky č. 239/2014 Z. z., zákona č. 356/2015 Z. z., zákona č. 125/2016 Z. z., zákona č. 69/2017 Z. z., zákona č. 73/2017 Z. z., nálezu Ústavného súdu Slovenskej republiky č. 130/2017 Z. z., nálezu Ústavného súdu Slovenskej republiky č. 131/2017 Z. z., zákona č. 165/2017 Z. z., zákona č. 177/2018 Z. z., zákona č. 344/2018 Z. z., zákona č. 37/2019 Z. z., zákona č. 413/2019 Z. z., zákona č. 423/2020 Z. z., zákona č. 512/2021 Z. z., zákona č. 185/2022 Z. z. a zákona č. 468/2022 Z. z. sa dopĺňa takto:

1. Za § 60a sa vkladá § 60b, ktorý vrátane nadpisu znie:

„**§ 60b**

**Odmena za účasť vo voľbách**

1. Volič, ktorý preukázateľne odovzdal hlasovací lístok vo voľbách do Národnej rady Slovenskej republiky má právo na odmenu za účasť v týchto voľbách vo výške 500 eur.
2. Ministerstvo vnútra vyplatí odmenu za účasť vo voľbách do 90 dní odo dňa vyhlásenia výsledkov volieb.
3. Na účely poskytnutia odmeny za účasť vo voľbách možno používať údaje zo zoznamu voličov a osobitného zoznamu voličov. Obec a okresný úrad sú povinné poskytnúť ministerstvu vnútra údaje v rozsahu podľa odseku 4.
4. Na účely poskytnutia odmeny za účasť vo voľbách ministerstvo vnútra môže získavať a spracovávať údaje o fyzickej osobe podľa odseku 1 v rozsahu meno a priezvisko, adresa trvalého pobytu alebo prechodného pobytu, dátum narodenia a rodné číslo.
5. Odmenu za účasť vo voľbách môže poskytovať ministerstvo vnútra prostredníctvom poskytovateľa univerzálnej služby na adresu trvalého pobytu voliča alebo na adresu, ktorú volič, ktorý nemá trvalý pobyt na území Slovenskej republiky, uvedie v žiadosti o voľbu poštou; na tento účel ministerstvo vnútra uzatvorí s poskytovateľom univerzálnej služby dohodu o spolupráci.“.
6. Za § 220a sa vkladá § 220b, ktorý vrátane nadpisu znie:

„**§ 220b**

**Prechodné ustanovene k úpravám účinným od 1. júna 2023**

Odmena za účasť vo voľbách podľa § 60b sa vzťahuje len na tie voľby do Národnej rady Slovenskej republiky, ktoré sa uskutočnia ako prvé po nadobudnutí účinnosti tohto zákona.“.

**Čl. II**

Tento zákon nadobúda účinnosť 1. júna 2023.